
Drughunters 2022 - kemiopgave 


Hjernesygdomme medfører forstyrrelser i de kemiske signalsystemer i centralnervesystemet (CNS). 
Medicin til behandling af hjernesygdomme består af kemiske molekyler, som har til hensigt at påvirke 
og genoprette de kemiske signalsystemer i hjernen. Medicinalkemi eller lægemiddelkemi er det 
område af kemien, som sigter på systematisk at påvirke hjernens kemi med henblik på medicinsk 
behandling. Der forskes i dag aktivt i at opfinde ny medicin til bedre behandling af hjernesygdomme, 
og dette er temaet for denne opgave. Det er en fordel, hvis I læser hele opgaven igennem, inden I går 
igang med svarene. 


Vælg en hjernesygdom, som I finder interessant, vigtig eller fascinerende. 
1. Giv en kort beskrivelse af de karakteristiske symptomer ved sygdommen. Beskriv de kemiske 
signalstoffer i hjernen, som menes at være involveret i den pågældende sygdom og 
gennemgå den kemiske struktur for signalstoffet. 


Lægemidler er kemiske stoffer, som indeholder kemiske funktionelle grupper, der er nødvendige for, 
at lægemidlet har lige præcis den rigtige virkning. Lægemidlets rumlige opbygning afgør, hvordan de 
funktionelle grupper kan vekselvirke med kroppens proteiner. De funktionelle grupper bestemmer 
samtidig stoffets fysiske og kemiske egenskaber, herunder evnen til at indgå i intermolekylære 
vekselvirkninger med hjernens proteiner. 


Vælg et lægemiddel, der bruges til behandling af den hjernesygdom, som I har valgt. 
2. Opskriv lægemidlets kemiske struktur og beskriv dets rumlige opbygning, de funktionelle 
grupper, og lægemidlets fysisk-kemiske egenskaber og gennemgå evnen til at indgå i 
intermolekylære vekselvirkninger. Vurder også mulighed for stereoisomeri. 


Næste spørgsmål handler om at forstå kemiske funktionelle gruppers og fysisk-kemiske egenskabers 
betydning for lægemidlets mulighed for optagelse i kroppen og i hjernen. 


I slutningen af 1990'erne analyserede computer-kemikeren Chris Lipinski de fysisk-kemiske 
egenskaber af 2500 lægemiddelkandidater, der havde gennemgået klinisk testning i mennesker i 
såkaldte fase-1 forsøg. Lipinski opdagede her et mønster, idet 90% af alle lægemiddelkandidaterne 
var små og ”fedt-elskende” (lipofile) molekyler. Lægemidler opfyldte stringente krav, som siden er 
blevet kaldt ”Lipinski Rule-of-Five” eller Ro5. Næste spørgsmål handler om, hvordan det kan være, at 
lægemidler har disse egenskaber. 


3. Find og undersøg på nettet Lipinskis regler og vurder om jeres lægemiddel opfylder Lipinskis 
krav til et lægemiddel. Diskuter herunder Lipinski parametrenes betydning for, hvordan 
lægemidlet kan optages i kroppen og i hjernen. Vurder hvilken betydning pH har for ladningen 
af jeres lægemiddel (f.eks. ved et Bjerrum diagram) og vurder ladningen ved fysiologisk pH, 
og diskuter hvilken betydning det kan have for at krydse blod-hjerne-barrieren, hvis et 
lægemiddel har en ladning ved fysiologisk pH. 


Lægemidlers virkning skyldes, at de binder sig til særligt specialiserede protein bindingslommer i f.eks. 
en receptor eller et enzym enten på cellemembranen på en nervecelles overflade eller inde i cellen. 
Lægemidlets struktur samt den 3-dimensionelle placering af de funktionelle grupper danner tilsammen 

det, der kaldes for en farmakofor, som er de elementer af molekylets overflade, som er afgørende for 
den biologiske aktivitet. 


For at forstå lægemidlers binding og interaktion med receptorer er det afgørende at vide noget om 
strukturen af bindingslommen i proteinet. Røntgen-krystallografi er en teknik til at studere proteiners 
bindingslommer på atomart niveau. Den molekylære struktur af mange af hjernens receptorer kendes i 
dag fra røntgenteknik eller ved brug af computer-modeller (homologi-modeller). Det næste spørgsmål 
handler om at prøve at forstå, hvordan jeres lægemiddel virker ved binding til et protein i hjernen. 


4. Giv et kvalificeret forslag til en model af hvordan binding af jeres valgte lægemiddel til dens 
target protein kunne tænkes at foregå. Beskriv herunder princippet for target proteinets 
strukturelle opbygning, hvilke aminosyre-sidekæder der er med til at definere binding i 
bindingslommen, og diskuter hvilke intermolekylære kræfter, de kan indgå i med lægemidlet. 


5. Giv et forslag til virkningsmekanisme af jeres lægemiddel og diskuter, om det er en agonist 
eller en antagonist, og hvilke fysiologiske konsekvenser dette har. Giv et eller flere eksempler 
på hvordan sygdommen muligvis kunne behandles i fremtiden baseret på kendskabet til 
sygdommen. 


Generel opgavevejledning 


Overordnet set er opgaven opbygget efter følgende model: 

Spørgsmål 1-2 handler om at beskrive den valgte sygdom og nogle af de mere grundlæggende 
principper og teknikker. Her handler det primært om at vise, at man er i stand til at udvælge 
hovedtrækkene og give en så kort og præcis beskrivelse som muligt. 

I spørgsmål 3 og 4 fokuseres der på et underlæggende tema og noget af den bagvedliggende 
forskning. Dette skal danne forståelsesrammen for besvarelsen af det sidste spørgsmål. 
Spørgsmål 5 vil teste jeres evner til at tænke som en forsker. Det er bestemt en meget svær og 
abstrakt opgave. Her findes der ikke noget helt korrekt svar, der er intet facit. Her handler det i stedet 
om at bruge det, I har lært om lægemidler, nervesystemet og specielt det, I har lært i de tidligere 
spørgsmål. Brug jeres viden til at finde på en ny idé og find ud af, hvilke ting der tæller for og imod 
jeres idé. I vil i opgaven her blive vurderet for jeres evne til at opstille en videnskabelig hypotese og 
argumentere for den. 


Til eleverne 


Som forsker må man leve med, at der ikke findes endegyldige og korrekte svar. Man må opsøge 
viden, som andre har skabt eller ved at lave sine egne forsøg. Og så må man med åbent sind holde 
den viden op imod sin egen videnskabelige hypotese, som derved be- eller afkræftes — eller som 
oftest kræver yderligere viden for at kunne drage en konklusion. Det kan være en lang og frustrerende 
proces selv for garvede forskere. Derfor forventer vi selvfølgelig ikke endegyldige løsninger fra jer, 
men gode forslag hvor der er tænkt over usikkerheder og begrænsninger. 

Vi har forsøgt at hjælpe ved at give nogle links nedenfor og på vores hjemmeside 
www.drughunters.dk. Men det er ikke en udtømmende liste, så I kan sikkert sagtens finde mere og 
anden information selv. 


Til finaledagen vil bedømmelseskriterierne være 1/3 formidling og 2/3 faglighed. Det betyder, at det 
ikke gælder om at have så meget tekst som muligt, men at der skal være et naturligt flow i 
fortællingen, så læseren kan forstå jeres vigtigste pointer. Omvendt er det selvfølgelig heller ikke nok 
at have en superflot poster, hvis man ikke har svaret på spørgsmålene. Husk at til den mundtlige 
præsentation behøver | ikke at gennemgå posteren slavisk. Her skal I fokusere på at fremhæve de 
pointer, som er særligt vigtige for jeres besvarelse. Dommerne har læst posteren på forhånd, men 
gemmer den endelige bedømmelse til de har set jeres præsentation, hvor de både vil inddrage jeres 
evne til at fortælle en god historie og jeres besvarelse af opfølgende faglige spørgsmål. 


Den skriftlige vurdering er selvfølgelig kun lavet på baggrund af posteren og skal ses som en kort 
tilbagemelding, ikke en dybtgående analyse af jeres poster. 


Rent praktisk skal posteren indsendes som pdf i størrelsen 142x83 cm landskabsformat. Se 
kalenderen nedenfor. 


Til lærerne 


Brug gerne tid i klassen på at snakke om, hvordan hvert enkelt spørgsmål skal forstås, inden I kaster 
jer over besvarelsen. 


Der kan hentes inspiration til, hvordan man kan arbejde med opgaverne på vores hjemmeside 
www.drughunters.dk. 


Referencer og links 


Kemi 

e http://www.molinspiration.com/cgi-bin/properties 

e  https://chemicalize.com/ (gratis registrering inkluderer et antal gratis logP, pKs, LogD og 
Bjerrum diagram beregninger) 

e  LogP/logD beskrivelse: 
https://www.cambridgemedchemconsulting.com/resources/physiochem/logD.html 

e  Intermolekylære vekselvirkninger: 
https://www.cambridgemedchemconsulting.com/resources/molecular interactions.html 

e Lipinski: https://www.biotechacademy.dk/undervisning/gymnasiale- 
projekter/laegemiddeludvikling/#1511340771818-e313b271-cf2595d2-e1dd 

e Lipinski: https://www.slideshare.net/500005al/lipinski-rule 

e Krystalstruktur: https://www.kemi.dtu.dk/- 
Imedia/Institutter/Kemi/Gymnasietilbud/kapitlerKemiske/pdf/livetskemi.ashx?la=da&hash=F00 
81449CEFC694D7F154CE6C86B0558C21EB886 


e  Krystalstruktur: http:/www.rcsb.org/pdb/home/home.do 

Generel lægemiddelkemi 
e Kemi der virker, Søren Munthe, LMFK forlaget 2015: https://www.Imfk.dk/Forlag- 
KemiForlaget-Ekstra-materialer?sek id=68&con id=68 
e Medicin, kapitel i kend kemien 2, Henrik Parbo, Gyldendal: https://gyldendal- 
uddannelse.dk/products/kend-kemien-2-bog-11324-9788702164596, 
e Lægemiddelkemi, Bo Paulsen, Hans Birger Jensen, Inger Spangsbjerg Jensen, Jørgen 
Mogensen, 1992, Forlag Systime. https://shop.systime.dk/dk/laegemiddelkemi.html 


Generelle links 


e  Hjerne og nervesystem: https://netdoktor.dk/tema/hjerne.htm 
e Neuroscience for kids: http://faculty.washington.edu/chudler/neurok.html 
e  Psykiatrifonden: http://www.psykiatrifonden.dk/viden/diagnoser.aspx 


Sygdomsspecifikke links 
e Det medicinerede menneske: 
https://poharmaschool.ku.dk/publikationer/det medicinerede menneske/ 
e Hjerne og nerve: https://www.apoteket.dk/sygdom/hjerne-og-nerve 
e  Hjerneforum: http://www.hjerneforum.dk/sygdomme/ 
e DepNet: http://depnet.dk/universe1/ 
e Depression: http://www.netdoktor.dk/sygdomme/fakta/depression.htm 
e Skizofreni: http://www.netpsych.dk/articles.aspx?id=109 
e Angst: Angstforeningen - Viden om angst 
e Demens: http://www.videnscenterfordemens.dk/ 
e Alzheimers sygdom: http://www.alz.org/research/overview.asp 
e Parkinsons sygdom: http://www.parkinson.dk/ 


e Huntingtons sygdom: http://huntingtons.dk/ 
e  Prionsygdomme: 


https://www.sundhed.dk/sundhedsfaglig/laegehaandbogen/infektioner/tilstande-og- 
sygdomme/prionsygdomme/ 


Se også ”Vejledninger og materialer” på www.drughunters.dk 

Kalender for Drughunters 2022 





Med venlig hilsen 
Drughunters 2022 

